อาหารแบบ Fondue คือ อาหารที่ดั้งเดิมเป็นอาหารของประเทศสวิสเซอร์แลนด์ อิตาลี่ และฝรั่งเศส ที่จะนำขนมปังและเนื้อสัตว์ต่างๆ มาจุ่มชีสผสมไวน์ ที่อุ่นร้อนๆ ในหม้อ ทานกันหลายๆ คน ซึ่งปัจจุบัน ก็มีการปรับเปลี่ยนสูตร Fondue มาเป็นขนมหวาน ด้วย ช็อคโกแล็ต แทน ชีสและไวน์ 

   ซึ่งอาหารประเภทนี้เป็นอาหารแนวครอบครัวหรือ เป็นเมนูสำหรับปาร์ตี้ที่ให้อารมณ์ทานแล้วสนุก เพราะจะทานกันหลายคน แถมสามารถปรับเป็นผัก เนื้อสัตว์ต่างๆ ได้ และร้านที่ขึ้นชื่อเรื่องอาหารประเภทนี้ก็ได้แก่ร้าน Fondue House ค่ะ

   Fondue House เห็นชื่อแล้ว จะเห็นมีที่เชียงใหม่ด้วย แต่ไม่ได้เกี่ยวพันกันแต่อย่างใดค่ะ Fondue House ที่กรุงเทพเปิดมาหลายสิบปี และมีเพียงสาขาเดียว และได้ปรับเปลี่ยนมาเป็น Fondue Steak House เพิ่มไลน์อาหารมากขึ้น และในช่วง BRW: Bangkok Restaurant Week 2016 ร้านเข้าร้วมด้วย Lunch Set และ Dinner Set เลยได้มีโอกาสมาลองทานค่ะ

   [ ร้านอยู่ตรงไหน???!!!~ ]

   ร้านอยู่ในซอยพหลโยธิน 9 ขับเข้ามาสักพักจะเลี้ยวซ้ายอีกที ร้านอยู่ติดกับ คาคูนสตูดิโอ ซึ่งด้วยการนำบ้านที่มีสระว่ายน้ำและสวนมาตกแต่งเป็นร้าน ทำให้บรรยากาศโคซี่ สบายตา และร่มรื่น ทว่า หากมาทานกลางวันไม่เหมาะนั่งเอาท์ดอร์เท่าไหร่นัก แต่นั่งด้านในควันก็จะเยอะ กลิ่นติดตัวเป็นของแถมทั้งผมเผ้าและเสื้อผ้าค่ะ เวลาเปิด-ปิดร้านคือ ช่วงเช้า 11-14.00 และช่วงเย็นคือ 17.00-22.00 สามารถโทรจองโต๊ะหรือสอบถามทางได้ที่เบอร์ 02-279-4731

   [ ร้านขายอะไรบ้าง???!!!~ ]

   ร้านขายอาหารฝรั่งเศส และขึ้นชื่อเรื่องเมนู Fondue แบบจุ่มในชีสร้อนๆ และทอดในน้ำมัน รวมไปถึงของหวานอย่างฟองดูช็อคโกแล็ตและเครปชูเซตต์

   [ ลองอะไรบ้าง???!!!~ ] 

   วันนี้ไม่ได้มาทาน Fondue เพราะได้ดีลเป็นเซ็ตลันช์ ค่ะ เลยเลือกทานเป็นเมนูนี้~

{###Starter###} ~ หอยลายอบกระเทียม

    ด้วยเงื่อนเวลา หอยลายใช้เวลานานกว่าสปาเก็ตตี้ ทางร้านเลยนำหอยลายมาเสิร์ฟหลัง Main Course ซึ่งผิดลำดับไปอย่างมาก แม้ลูกค้าจะไม่ใช่คนฝรั่ง แต่ก็ควรคงลำดับการเสิร์ฟไว้ให้ถูกต้อง เพื่อความเป็นมืออาชีพ น่ะค่ะ แต่ส่วนตัวก็ทานอะไรก่อนหลังได้น่ะแหละค่ะ ????????????

    ที่นี่แยกขนมปังอบกรอบที่ทากระเทียมบางๆ และ หอยลายอบกระเทียม เวลาทานก็อิสระ ตามสไตล์ที่ชอบ จะทาลงบนขนมปังแล้วทาน หรือทานแยกก็ได้ ซึ่งขนาดที่เสิร์ฟมาเล็กๆ ค่ะ มีหอยนิดหน่อย รสชาติค่อนข้างเค็มไปนิด ขนมปังอบกรอบ ชอบเกรียมใช้ได้

{###Main Course###} ~ สปาเก็ตตี้กุ้งกระเทียมพริกแห้ง

   อย่างที่อธิบายไปก่อนหน้า เมนูนี้ถูกนำมาเสิร์ฟก่อน ซึ่งขนาดใหญ่กำลังดี หอมขณะมาเสิร์ฟค่ะ เส้นลวกดีมากๆ กุ้งขนาดกลางๆ ทั้งหมด 4 ชิ้น ก็สดพอได้ ที่นี่ใส่กระเทียม พริกแห้ง เยอะ ปรุงรสจัดแบบไทยๆ และผัดแบบแห้งดีค่ะ เลยจัดจ้านทั้งเค็มและมีความเผ็ดสอดแทรกเยอะ สรุปรสออกไทยๆ ค่ะ หากชอบแนวนี้ ที่นี่ใช่เลยค่ะแต่หากชอบรสแบบออกฝรั่งๆ รสจัดไปหน่อยค่ะ

{###Dessert%##} ~ บราวนี่กับไอศกรีม

  แม้จะไม่ได้คาดหวังขนมมาก แต่ขนมก็ควรจะเป็นตัวปิดท้ายที่สวยงามประมาณหนึ่งค่ะ ซึ่งในเซ็ตที่ได้มาก็ค่อนข้างไม่โดดเด่นทั้งบราวนี่และไอศกรีม บราวนี่รสออกหวานไปนิดและไม่ค่อยหอมมันเท่าไหร่ ส่วนไอศกรีมรสวนิลา รสชาติทั่วๆ ไป ไม่เข้มข้น ไม่มัน ตัวขนมรวมๆ ออกจะธรรมดา เกินกว่าจะนำมาจัดเซ็ต เลยทำให้เหมือนยังไม่สุด ไม่ฟินน์เท่สที่ควร

     [ สรุปคะแนน???!!!~ ]

   โดยรวมมอบ 3/5 ดาวค่ะ

???????????????????? : การเดินทาง/โลเกชั่น/การจอดรถ

   3/5 ร้านอยู่ในโลเกชั่นที่หากมาด้วยบีทีเอสลำบากค่ะ เดินต่อไม่ได้ เพราะไกลมาก ต้องนั่งรถต่อ จะแท็กซี่ หรือมอเตอร์ไซค์ก็สุดแท้แต่จะหาได้ หากขับรถมาที่นี่มีที่จอดรถของทางร้านเลย สะดวกค่ะ

???????????? : ความสวยงาม/บรรยากาศ

    3/5 ร้านนำบ้านที่มีสระว่ายน้ำและสวนมาตกแต่งเป็นร้าน ทำให้บรรยากาศโคซี่ สบายตา และร่มรื่น แต่เผอิญไปช่วงปรับปรุงสระ เลยสวยไม่เสร็จค่ะ

???????????? : การบริการ

   3/5 การบริการธรรมดาๆ ทั่วๆ ไป คือรับออเดอร์ เสิร์ฟ เก็บจาน จะชมเชยก็เรื่องที่ร้านดูแลการใช้โปรโมชั่นวงในได้ดีมาก แต่ขอหักคะแนนเรื่องการออกลำดับอาหารผิดไปในรอบนี้ค่ะ

???????????????? : รสชาติ/คุณภาพ/ความคุ้มค่า

   3/5 รสชาติจัดไปทางเค็มไปนิด ทั้งสปาเกตตี้และอาหาร Starter แต่ปริมาณถือว่าใช้ได้~